Nøkkelhullciklide

Nøkkelhullciklide er en art i gruppen ciklider. 
Den er eneste art i slekten Cleithracara.
Den er populær som akvariefisk.
Den har en svart flekk oppe på siden, som noen ganger strekker seg ut til en kort stripe. Dette er bakgrunnen for det norske navnet. 
Når denne arten blir skremt eller nervøs, inntar den en flekkete drakt og trykker seg mot steiner eller røtter i et forsøk på kamuflasje.

Dette er en monogam ciklide som leker på flate steiner, stokker eller blader. Hunnen legger 300-400 egg som begge foreldrene vokter. 
Det er vanskelig å se forskjell på kjønnene, men noen hanner har en lengre og spissere gattfinne.

Den eter krepsdyr, insekter og andre smådyr.

Arten passer i et selskapsakvarium, og vil ta det meste av fôr den blir tilbudt. 
Den bør ha tilgang på planter og rikelig med gjemmesteder.

 Eksterne lenker 


Kategori:Cichlasomatinae
Kategori:Sør-Amerikas fisker
Kategori:Dyr formelt beskrevet av Franz Steindachner
Kategori:Fisker formelt beskrevet i 1881